Document ID: 32003D0277

Neuvoston päätös,
tehty 8 päivänä huhtikuuta 2003,
maksukyvyttömiksi todettujen maatalousosuuskuntien jäsenten antamista henkilökohtaisista takauksista 22 päivänä heinäkuuta 1997 tehdyssä neuvoston päätöksessä tarkoitettuihin menoihin liittyvien lisämenojen siirtämisestä Italian valtion ja Sisilian alueen vastattaviksi
(2003/277/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan kolmannen alakohdan,
ottaa huomioon Italian tasavallan hallituksen 10 päivänä tammikuuta 2003 esittämän pyynnön,
sekä katsoo seuraavaa:
(1) Neuvosto on 22 päivänä heinäkuuta 1997 tehdyllä päätöksellä katsonut, että 19 heinäkuuta 1993 annetun Italian parlamentin lain nro 237/1993 mukaiset tukitoimet soveltuvat yhteismarkkinoille. Lain nro 237/1993 1 artiklan 1 a kohdassa säädetään, että Italian valtio kyseisen lain mukaisesti ottaa vastatakseen maatalousosuuskuntien jäsenten näille osuuskunnille antamista takauksista johtuvat velvoitteet, mikäli kyseiset osuuskunnat on todettu maksukyvyttömiksi. Italian maatalousosuuskuntajärjestelmässä aiemmin vallinneen rakenteellisen pääomanpuutteen vuoksi on yleisesti turvauduttu henkilötakaukseen perustuviin lainoihin.
(2) Lain nro 237/1993 mukaiselle viitekehykselle perustuvan Italian parlamentin lain nro 388/2000 126 artiklassa säädetään uusiksi hyväksytyiksi menoiksi 118785086,79 euroa. Summalla täydennetään alkuperäistä lain nro 237/1993 mukaisiin rahoituspuitteisiin perustuvaa summaa (103291379,82 euroa), joka oli riittämätön tarkoitetun avustustoimen toteuttamiseen. Näin vältetään mahdollisten edunsaajien syrjintä ja eriarvoinen kohtelu. Kyseessä on neuvoston 22 heinäkuuta 1997 tekemän päätöksen rahoituksellinen seuraus.
(3) Komissio on katsonut, että lain nro 388/2000 126 artiklaa olisi tarkasteltava vaikeuksissa olevien yritysten pelastamista ja rakenneuudistusta koskevien yhteisön suuntaviivojen valossa. Italian hallitus on puolestaan todennut uudelleen, että tämä säännös ei liity mainittuihin suuntaviivoihin, sillä säännöksellä on sosiaalisia tavoitteita, jotka liittyvät poikkeuksellisiin tilanteisiin, joihin osuuskuntien jäsenet ovat joutuneet antaessaan vakuudeksi henkilökohtaista tai perheensä omaisuutta, eivätkä osuuskuntien tarpeisiin.
(4) Samaan viitekehykseen liittyy myös 10 lokakuuta 1994 annettu Sisilian aluelaki nro 37/1994, jonka 2 ja 3 artiklassa säädetään 5,165 miljoonan euron määrärahasta, jota on seurannut aluelakiehdotuksessa nro 392/2002 säädetty 75 miljoonan euron lisämääräraha. Kokonaismäärä on siis 80,165 miljoonaa euroa. Aluelaissa viitataan nimenomaisesti Italian valtion lakiin nro 237/1993, ja se koskee erityisesti sellaisia maatalousosuuskuntien jäseniä, jotka eivät olisi voineet määrärahojen puuttuessa hyötyä kansallisen lain säännöksistä.
(5) Sisilian alueen tukitoimi korvaa Italian valtion tuen mutta on sille alisteinen, ja siinä asetetaan etusijalle ne osuuskuntien jäsenet, jotka eivät ole jättäneet lain nro 237/1993 mukaista hakemusta.
(6) Sisilian alue aikoo mukauttaa edunsaajien luetteloja samoin perustein, joita noudatetaan kansallisessa säädöksessä tarkoitettuun luetteloon merkitsemisessä.
(7) Kyseiset tuet eivät ole omiaan vääristämään kilpailua yhteisön sisällä.
(8) Tätä tukea voidaan tavallisuudesta poikkeavien olosuhteiden vuoksi, poikkeuksellisesti ja siinä määrin kuin se on ehdottoman välttämätöntä, pitää yhteismarkkinoille soveltuvana tässä päätöksessä säädetyin edellytyksin,
ON TEHNYT TÄMÄN PÄÄTÖKSEN:
1 artikla
Euroopan yhteisön perustamissopimuksen 88 artiklan 2 kohdan kolmannen alakohdan mukaisesti ja samoin edellytyksin kuin 22 heinäkuuta 1997 tehdyssä neuvoston päätöksessä pidetään 23 joulukuuta 2000 annetun Italian valtion lain nro 388/2000 126 artiklassa ja 10 lokakuuta 1994 annetun Sisilian aluelain nro 37/1994 2 ja 3 artiklassa sekä 15 toukokuuta 2002 annetussa aluelakiehdotuksessa nro 392/2002 tarkoitettua taloudellista tukea yhteismarkkinoille soveltuvana.
Tämä taloudellinen tuki vastaa maatalousosuuskuntien jäsenten maksukyvyttömäksi todetuille osuuskunnilleen henkilökohtaisesti antamia takauksia, jotka on otettu valtion talousarvioon menoina kansallisen lainsäädännön asettamaan 118785086,79 euron ja alueellisen lainsäädännön asettamaan 80165000 euron enimmäismäärään saakka.
2 artikla
Tämä päätös on osoitettu Italian tasavallalle.
Tehty Luxemburgissa 8 päivänä huhtikuuta 2003.

Labels: 11
2
19
5
6
18